Bu gün kinosevərlərin və kino sahəsində çalışanların bayramıdır - Azərbaycan kinosu 119 yaşını qeyd edir. Bir əsrdən artıqdır ki, mövcud olan kinomuzun özünəməxsus bir tarixi var. 1996-cı ildə kinoşünas Aydın Kazımzadənin ciddi araşdırmaları nəticəsində Azərbaycan kino tarixinin 1898-ci ildən başlandığı sübut olunub. Həmin il avqustun 2-də Anton Mişonun çəkdiyi ilk film – "Balaxanıda neft fontanı” Bakıda nümayiş etdirilib. Beləcə, Azərbaycan kino tarixi o gündən hesablanmağa başlanıb.